open-index/open-wikipedia-markdown huggingface dataset:
Henkilörekisteri

**Henkilörekisterillä** tarkoitettiin kumotun henkilötietolain (523/1999) mukaan henkilötietoja sisältävää tietojoukkoa. Henkilötiedolla tarkoitettiin henkilötietolain mukaan "kaikenlaisia luonnollista henkilöä taikka hänen ominaisuuksiaan tai elinolosuhteitaan kuvaavia merkintöjä, jotka voidaan tunnistaa häntä tai hänen perhettään tai hänen kanssaan yhteisessä taloudessa eläviä koskeviksi". Tyypillisiä henkilörekistereitä olivat työnantajan rekisteri työsuhteiden hoitamista varten sekä yrityksen asiakasrekisteri.

Henkilötietolaissa asetettiin rekisterin käsitteeseen myös vaatimus tietojen yhteisestä käyttötarkoituksesta, mutta EU:n yleinen tietosuoja-asetus, jossa käytetään lyhyempää ilmaisua ”rekisteri”, ei näytä sitä edellyttävän. Sen sijaan rekisterinpitäjän tulee määrittää henkilötietojen käsittelyn tarkoitukset ja keinot. Rekisterin käsite on säilytetty, vaikka sillä ei yleensä ole mitään merkitystä asetuksen soveltamisen kannalta. Muulla tavoin kuin automaattisesti käsiteltyjen tietojen osalta asetusta sovelletaan vain sikäli, kun kysymys on rekisteristä. Käytännössä melkein kaikki tietojen käsittely kuitenkin tapahtuu tietoteknisesti eli on automaattista, jolloin rekisterin käsitteellä ei ole merkitystä.

## Lähteet

## Aiheesta muualla
*Tampereen yliopistollisen sairaalan potilasrekisterikohusta ei nosteta syytteitä Yle, 2018
Greg Foster

**Gregory (”Greg”) Foster** (4. elokuuta 1958 Chicago, Illinois – 19. helmikuuta 2023) oli yhdysvaltalainen aitajuoksija ja kolminkertainen maailmanmestari. Hän voitti 110 metrin aidat Helsingin MM-kisoissa 1983. Los Angelesin olympiakisoissa 1984 ennakkosuosikki Foster jäi hopealle. Foster puolusti maailmanmestaruuttaan voitokkaasti vuoden 1987 ja vielä 33-vuotiaana Tokion MM-kisoissa 1991. 

Arvovoittoja Foster hankki myös yleisurheilun maailmancupista 1981, sisäradan maailmanmestaruuskisoista 1991 ja Hyvän tahdon kisoista 1986.

Uransa alkuaikoina hän oli maanmiehensä Renaldo Nehemiahin merkittävin haastaja. 1980-luvulla vuorostaan Arto Bryggare oli Fosterin vaarallisimpia vastustajia.

## Lähteet
Nyrkkeilyn maailmanmestaruuskilpailut 1989

**Vuoden [[1989]] [[nyrkkeily]]n [[nyrkkeilyn maailmanmestaruuskilpailut|maailmanmestaruuskilpailut]]** järjestettiin 17. syyskuuta – 1. lokakuuta 1989 Moskovassa, Neuvostoliitossa. Kisoissa oteltiin 12 painoluokassa.

## Suomen edustajat

## Lähteet
*
Renaldo Nehemiah

**Renaldo Nehemiah** (s. 24. maaliskuuta 1959 Newark, New Jersey) on yhdysvaltalainen aitajuoksija, joka hallitsi 110 metrin aitajuoksua vuodesta 1978 vuoteen 1981. Hänen hallussaan oli matkan maailmanennätys ja hän juoksi ensimmäisenä alle 13 sekunnin haamurajan.

Vuosina 1982–1985 ”Skeets” Nehemiah pelasi kolmen kauden ajan amerikkalaista jalkapalloa NFL-liigan San Francisco 49ersissa jokseenkin keskinkertaisella menestyksellä. Hänen pelipaikkansa oli laitahyökkääjä. NFL-uransa takia Nehemiah julistettiin yleisurheilussa ammattilaiseksi. Hän sai kansainväliseltä yleisurheiluliitolta amatööristatuksensa takaisin vuonna 1986.

Urheilu-uransa jälkeen Nehemiah on toiminut Octagon Sports Marketing -agentuurissa maailmanluokan yleisurheilijoiden, kuten Allen Johnsonin, Mark Crearin, Justin Gatlinin sekä Kirani Jamesin agenttina.

Nehemiah kuuluu myös Marylandin yliopiston alumneihin.

## Lähteet

## Aiheesta muualla
*
Käenkaali-oravanmarjatyyppi

**Käenkaali-oravanmarjatyyppi** (OMaT) on Suomen metsätyyppiopin mukainen lehtotyyppi, joka muistuttaa lehtomaisten kankaiden *käenkaali-mustikkatyyppiä* sillä erotuksella, että käenkaali-oravanmarjatyypissä on multamaannos ja käenkaali-mustikkatyyppiä rehevämpi kasvullisuus. Käenkaali-oravanmarjatyyppiin kuuluu 1,4&nbsp;% Etelä-Suomen metsämaista, mikäli samaan luokkaan luetaan myös HeOT, FT ja VT.

## Kenttäkerros
Kenttäkerroksessa käenkaali-oravanmarjatyypin lehdolle tyypillisiä kasveja ovat käenkaali ja oravanmarja, minkä lisäksi kyseisessä lehtotyypissä on myös ruohoja, heiniä sekä lehtosammalia. Käenkaali-mustikkatyypin tapaan käenkaali-oravanmarjatyypissä on myös mustikkaa ja seinäsammalta, mutta vähemmän kuin käenkaali-mustikkatyypissä. Myös lehtosammalta ja suikerosammalta voi esiintyä. Kukista tyypillisiä lajeja ovat lehto-orvokki, lehtotähtimö, tesma, lehtokuusama, koiranheisi, näsiä, pähkinäpensas, tuomi, kotkansiipi, lehtopähkämö ja taikinamarja.

## Puulajit
Lehdossa puina on yleensä lehtipuita, mutta joissain tapauksissa myös kuusikko voi olla hallitseva.
Nyrkkeilyn maailmanmestaruuskilpailut 1986

**Vuoden [[1986]] [[nyrkkeily]]n [[nyrkkeilyn maailmanmestaruuskilpailut|maailmanmestaruuskilpailut]]** järjestettiin 8. toukokuuta – 18. toukokuuta 1989 Renossa, Nevadassa, Yhdysvalloissa. Kisoissa oteltiin 12 painoluokassa.

## Suomen edustajat

## Lähteet
* 
*
CHOP

**CHOP** on eräs sytostaattiyhdistelmä, jota käytetään mm. non-Hodgkinin lymfooman ja kroonisen lymfaattisen leukemian hoitoon. CHOP muodostuu neljästä eri lääkkeestä: syklofosfamidista (**C**yclophosphamide, Sendoxan &reg;, Cytoxan&reg;), doksorubisiinista ( **H**ydroxydaunorubicin, doxorubicin, Adriamycin &reg; ),  vinkristiinistä (Vincristine, **O**ncovin &reg; ) ja  prednisoni/prednisolonista (**P**rednisone/Prednisolone).

## Katso myös
* Suomen Syöpäyhdistys
* Sytostaattien haittavaikutukset
* Syöpä
* Kemoterapia

## Lähteet

## Aiheesta muualla
*Syöpäjärjestöjen www-sivut
*Suomen Syöpäpotilaat 
*Lymfoomatietoa
*Tietoa eniten käytetyistä sytostaateista
Nyrkkeilyn maailmanmestaruuskilpailut 1982

**Vuoden [[1982]] [[nyrkkeily]]n [[nyrkkeilyn maailmanmestaruuskilpailut|maailmanmestaruuskilpailut]]** järjestettiin 4. toukokuuta – 15. toukokuuta 1982 Münchenissä, Länsi-Saksassa. Kisoissa oteltiin 12 painoluokassa.

## Mitalistit

## Tilastot maittain

## Suomen edustajat

## Muuta

Jose Tuominen valittiin Suomen edustajaksi 60 kilon sarjaan mutta hän joutui jäämään pois sairauden takia.

Kisoihin osallistui 271 nyrkkeilijää 45 maasta.

Kuuban Teofilo Stevenson kärsi ensimmäisen tappionsa arvokisoissa hävitessään 1. kierroksella Italian Francesco Damianille tuomariäänin 5–0.

Kisojen parhaaksi nyrkkeilijäksi valittiin 67 kilon sarjan kultamitalisti, Yhdysvaltain Mark Breland.

## Lähteet
* 
* 
* Vuoden 1982 MM-kisat Münchenissä: Tulokset
Saniaistyyppi

**Saniaistyyppi** (*Filices*-tyyppi, FT) on suomalaisen metsätyyppiopin mukainen lehtotyyppi, jota esiintyy koko Suomessa, missä lehtoja on. Eräänlainen saniaistyyppi on kotkansiipityyppi.

## Kenttäkerros

Kenttäkerroksessa aluskasvillisuutena esiintyy suurikokoisia saniaislajeja, kuten alvejuuret ja kotkansiipi. Muita lehdoissa esiintyviä saniaisia ovat hiirenportaat ja myyränportaat. Ruohovartisia siemenkasveja ovat muun muassa mesiangervo ja käenkaali. Saniaistyyppi-lehto muistuttaa lehtokorpi-nimistä korpityyppiä. Joskus metsäalvejuurta esiintyy lehtokorvissa. Saniaisista metsäimarretta esiintyy usein kangasmetsissä.

## Lähteet
Elijärven ratapiha

**Elijärven ratapiha** () on rautatieliikennepaikka Keminmaan kunnassa sijaitsevan Elijärven kaivoksen alueella Lapin maakunnassa. Liikennepaikka on rataosan  pääteliikennepaikka. Sekä rata että liikennepaikka on avattu liikenteelle vuonna 1985. Liikennepaikalla ei ole lainkaan asemarakennusta, ja kaikki raideliikenne tapahtuu vaihtotyönä.

Elijärven liikennepaikalla kuormattiin kromimalmia vaihtokorivaunuihin, jotka kuljetettiin Outokumpu Oyj:n Tornion tehtaille jatkokäsittelyä varten. Malmiliikenne radalla päättyi 31. joulukuuta 2005, kun paikallinen kuorma-autoyrittäjä alitti VR:n hintatarjouksen.
Nyrkkeilyn maailmanmestaruuskilpailut 1974

**Vuoden [[1974]] [[nyrkkeily]]n [[nyrkkeilyn maailmanmestaruuskilpailut|maailmanmestaruuskilpailut]]** järjestettiin 17. elokuuta – 30. elokuuta 1974 Havannassa, Kuubassa. Kisoissa oteltiin 11 painoluokassa.

## Mitalistit

## Tilastot maittain

## Suomen edustajat

## Lähteet
* 
* Vuoden 1974 MM-kisat Havannassa: Tulokset
Kiuruveden rautatieasema

**Kiuruveden rautatieasema** () on rautatieasema Suomen rataverkolla Kiuruveden kaupungissa Pohjois-Savon maakunnassa. Asema sijaitsee rataosalla , ja se on rakennettu vuonna 1923. Asemalla pysähtyvät Ylivieskan ja Iisalmen väliset taajamajunat. Mansardikattoisen ja osittain kaksikerroksisen asemarakennuksen on suunnitellut Jarl Ungern. Rakennuksen piirustukset ovat samat kuin Haapajärven ja Nivalan asemien piirustukset. Asema avattiin liikenteelle 1. joulukuuta 1923. Kiuruveden asema-alueella on samalta ajalta asuinrakennus, varasto- ja ulkorakennuksia, puisto sekä vesitorni. Museovirasto on luokitellut Kiuruveden rautatieaseman valtakunnallisesti merkittäväksi rakennetuksi kulttuuriympäristöksi.

## Lähteet
Lamminniemen ratapiha

**Lamminniemen ratapiha** () on rautatieliikennepaikka Suomen rataverkkoon kuuluvalla rataosalla . Liikennepaikka sijaitsee UPM-Kymmene Oyj:n Kajaanin paperitehtaan alueella Kajaaninjoen etelärannalla, noin kolmen kilometrin päässä Kajaanin rautatieasemalta. Lamminniemi erotettiin Kajaanin liikennepaikasta itsenäiseksi liikennepaikaksi 3. kesäkuuta 2007.

Liikennepaikka palvelee Tihisenniemen tehdasalueen rautatiekuljetuksia. Liikennepaikalla ei ole henkilöliikennettä eikä liikenteenhoitohenkilökuntaa, kaikki raideliikenne tapahtuu vaihtotyönä. Liikenne on vähentynyt huomattavasti Kajaanin paperitehtaan lakkauttamisen myötä.

## Lähteet
Bird Hangar

**Bird Hangar** on suomalaisen arkkitehti- ja taiteilijapari Casagrande & Rintalan arkkitehtoninen installaatio Jokohaman nykytaiteen triennaaliin vuonna 2001. 
Työ on hamppuköydestä ja raudoitusteräksestä rakennettu siilo, josta lähetettiin meteorologiseen palloon kiinnitetty balsalintu 10 kilometrin korkeuteen kerran päivässä triennaalin aikana. Balsaliidokki sisälsi koeputkessa 5 japanilaista viljelyskasvin siementä. Pallon räjähdettyä liidokki laskeutui Japanin saarille tai Tyyneen valtamereen. Linnun löytäneille oli koeputkessa viesti, jossa pyydettiin ottamaan yhteyttä Casagrande & Rintalaan ja istuttamaan siemenet. 

Bird Hangar oli Yoko Onon *Freight Trainin* ohella triennaalin arvostetuimpia teoksia.

## Lähteet

## Aiheesta muualla
Universes in Universe: Yokohama Triennale 2001/Casagrande & Rintala
Joensuun Prihat

**Joensuun Prihat** on entinen joensuulainen naisten lentopallojoukkue, joka pelasi lentopallon SM-liigassa 1990- ja 2000-luvuilla. 

## Historia

Joensuun Prihat perustettiin 8. huhtikuuta vuonna 1960. Seuran nimi juontaa juurensa Karjalaan. Siellä Priha oli vahva, komea ja ihannoitu nuorukainen. Tällaisena Prihojen perustajat halusivat uuden seuran myös nähtävän.

Alussa Prihoilla oli sekä mies- että naisjoukkueet. Tyttöjen ja poikien junioritoiminta aloitettiin 1974. Vuonna 1989 Joensuun Prihat päätti erään aikakauden historiassaan ja erikoistui ainoastaan nais- ja tyttölentopalloiluun, pohjoiskarjalaisen mieslentopalloilun jäädessä muille seuroille.

Prihat nousi naisten lentopalloilun mestaruussarjaan kaudelle 1994–95 ja pelasi itsensä heti upeasti hopealle. Seuraavalla kaudella saaliiksi tuli pronssia. Näiden ennätyksellisten vuosien jälkeen Prihat ei yltänyt aivan Suomen terävimpään kärkeen vaan sijoitukset olivat 5–5–9.

Kaudella 2001–2002 Prihat pelasi itsensä hopealle. Lisäksi kaudella saavutettiin Suomen Cupin voitto. Kauden 2007–2008 päätteeksi Prihat putosi 1-sarjaan. 

Maaliskuussa 2012 Joensuun Prihojen toiminta päätettiin lopettaa seuran velkaantumisen vuoksi.

## Lähteet
Antti Peltomäki

**Antti Peltomäki** (s. 11. toukokuuta 1956) on suomalainen EU:n komission tietoyhteiskunnan ja viestinten pääosaston varapääjohtaja. Peltomäki vastaa tieto- ja viestintätekniikan kansainvälisen tutkimusyhteistyön edistämisestä. Hän edustaa komissiota tieto- ja viestintätekniikan kehittämistä, lainsäädäntöä ja alan palvelujen saatavuutta koskevissa neuvotteluissa.

Peltomäki toimi aiemmin komission Suomen-edustuston päällikkönä Helsingissä. Peltomäki siirtyi komissioon vuonna 2006 työskenneltyään sitä ennen lähes 10 vuotta valtioneuvoston kansliassa, jossa hän toimi aluksi EU-asioiden alivaltiosihteerinä, sitten EU-asioiden valtiosihteerinä ja EU-sihteeristön päällikkönä. Peltomäki avusti tehtävässään pääministeriä yhteyksissä EU:n toimielimiin ja muihin jäsenvaltioihin ja oli Suomen delegaation jäsen hallitustenvälisessä konferenssissa.

Vuonna 1994 Peltomäki työskenteli Brysselissä EFTAn vierailevana asiantuntijana. Hän toimi avustajana EFTAn parlamentaarisessa komiteassa. Vuosina 1988–1991 Peltomäki toimi Kokoomuksen kansainvälisten asioiden päällikkönä. Vuosina 1983–1985 Peltomäki toimi Kokoomuksen Opiskelijaliitto Tuhatkunnan pääsihteerinä.

Peltomäki on koulutukseltaan oikeustieteen kandidaatti.
Kvintessenssi

**Kvintessenssi** eli ”viides alkuaine” () on joissain todellisuuskäsityksissä tai teorioissa kaikkialla olevaksi oletettu perusaine, asian olennaisin sisältö tai ydin, nykyisin erityisesti oletettu maailmankaikkeuden laajenemisen aiheuttava tuntematon voima.

Pythagoralaiset filosofit tarkoittivat kvintessenssillä eräänlaista kaikkialla olevaa perusainetta, jonka he olettivat olevan olemassa neljän alkuaineen eli maan, tulen, ilman ja veden lisäksi. Aristoteelisessa fysiikassa tästä tuli sama kuin eetteri. Myöhemmin sana sai kuvaannollisen merkityksen 'asian olemus'.

Nykyään sanaa käytetään fysiikassa kuvaamaan oletettua tuntematonta voimaa, joka selittää miksi maailmankaikkeus laajenee.

## Katso myös
* Pimeä energia
* Valoeetteri

## Lähteet
Niuserra

**Niuserra** eli **Nyuserre Ini** oli Egyptin faarao viidennen dynastian aikana, noin vuosina 2448–2422 eaa. Niuserran valtakauden alku- ja päättymisvuosia eikä yhteistä määrää ole tarkasti tiedossa, sillä Manetho väittää Niuserran hallinneen Egyptiä 44 vuotta. Torinon papyrus on pahasti vahingoittunut Niuserran kohdalla, mutta egyptologit ovat usein olettaneet hänen olleen vallassa 24 vuotta. 

## Syntyperä ja suku
Niuserra oli faarao Neferirkare Kakain ja kuningatar Khentkaus II:n pojista nuorempi. Hänen veljensä, Neferefren, valtakausi jäi lyhyeksi, sillä Neferefre kuoli yllättäen. Niuserran vaimo oli Reputnebu, ja heillä oli tytär nimeltä Cha-merer-nebti.
Nyrkkeilyn maailmanmestaruuskilpailut 1978

**Vuoden [[1978]] [[nyrkkeily]]n [[nyrkkeilyn maailmanmestaruuskilpailut|maailmanmestaruuskilpailut]]** järjestettiin 6. toukokuuta – 20. toukokuuta 1978 Belgradissa, Jugoslaviassa. Kisoissa oteltiin 11 painoluokassa.

Kisojen menestynein maa oli Kuuba, jonka nyrkkeilijät voittivat viisi kultamitalia ja saavuttivat kolme hopeamitalia. Ilman mitalia sen ottelijoista jäivät 60-kiloisissa Bienvenido Lazo, joka puolivälierissä hävisi Neuvostoliiton Vladimir Sorokinille tuomariäänin 3–2, sarjaa ylempänä Andrés Aldama, joka hävisi samoin äänin puolivälierissä Neuvostoliiton Valeri Lvoville, sekä 67-kiloisissa Emilio Correa, joka hävisi toisessa ottelussaan Länsi-Saksan Ernst Müllerille kehätuomarin keskeytyksellä toisessa erässä.

Loppuotteluista 3–2-pistetuomioon päättyivät 54-, 60- ja 71-kiloisten ottelut. Yksimielisellä 5–0-tuomiolla kultaa voittivat 63,5-kiloisten Valeri Lvov sekä 75-kiloisten José Gómez. Raskaassa sarjassa Teófilo Stevenson uusi mestaruutensa, kun vastassa ollut Dragomir Vujkovic luovutti toisessa erässä.

## Mitalistit

## Tilastot maittain

## Suomen edustajat

## Lähteet
* 
* 

### Viitteet
Discovery (Daft Punkin albumi)

**Discovery** on ranskalaisen Daft Punk-yhtyeen toinen studioalbumi, joka julkaistiin 13. maaliskuuta 2001. Albumilla on kuultavissa vaikutteita muun muassa diskosta ja synthpopista. Albumin kappaleiden musiikkivideoiden ympärille tehtiin myöhemmin myös kokonainen anime-elokuva *[[Interstella 5555]]*.

Albumin varhaisissa painoksissa oli mukana "Daft Club" -jäsenkortti, joka sisälsi koodin, jolla pääsi lataamaan Internetistä yhtyeen aiemmin julkaisematonta tuotantoa. Kappaleita on julkaistu myöhemmin albumeilla *[[Alive 1997]]*, *[[Alive 2007]]* ja *[[Daft Club]]*.

## Kappaleet

# "One More Time" – 5:20
# "Aerodynamic" – 3:27
# "Digital Love" – 4:58
# "Harder, Better, Faster, Stronger" – 3:45
# "Crescendolls" – 3:31
# "Nightvision" – 1:44
# "Superheroes" – 3:57
# "High Life" – 3:22
# "Something About Us" – 3:51
# "Voyager" – 3:47
# "Veridis Quo" – 5:44
# "Short Circuit" – 3:26
# "Face to Face" – 3:58
# "Too Long" – 10:00

Rap -artisti Kanye West on käyttänyt kappaleen "Harder, Better, Faster, Stronger" -samplea omalla "Stronger" -kappaleellaan.

## Singlet
* "One More Time" (5. joulukuuta 2000)
* "Aerodynamic" (28. maaliskuuta 2001)
* "Digital Love" (21. elokuuta 2001)
* "Harder, Better, Faster, Stronger" (13. lokakuuta 2001)
* "Face to Face" (10. lokakuuta 2003)
* "Something About Us" (14. marraskuuta 2003)

## Lähteet
Lakkasprii

**Lakkasprii** eli **mineraalitärpätti** on orgaaninen liuotin, joka on jalostettu parafiinista. Se on kirkas neste, jota käytetään esimerkiksi maalaamisessa. 

## Aiheesta muualla
*
Kontiomäen rata

**Kontiomäen rata** voi viitata seuraaviin Kontiomäen rautatieasemalle päättyviin tai sieltä alkaviin Suomen rataverkon rataosuuksiin:

* 
* 
* 
* 
*
Irreversible – syntiset

**Irreversible – syntiset** () on vuonna 2002 ensi-iltansa saanut ranskalainen psykologinen jännitysdraamaelokuva, jonka on ohjannut, käsikirjoittanut, kuvannut ja leikannut Gaspar Noé. Sen pääosia esittää Monica Bellucci, Vincent Cassel ja Albert Dupontel. Elokuvaa on verrattu *[[Memento]]on* ja *[[Peppermint Candy]]yn*, sillä kaikissa tarina kerrotaan käänteisessä järjestyksessä.

*Irreversible – syntiset* sai maailmanensi-iltansa Cannesin elokuvajuhlilla 24. toukokuuta 2002, jossa se kilpaili Kultaisesta palmusta. Monet kriitikot julistivat elokuvan yhdeksi vuoden kyseenalaisimmista ja järkyttävimmistä valtavirtaelokuvista, koska elokuvassa kuvataan raa'asti raiskaus ja murha. Yhdysvaltalainen elokuvakriitikko Roger Ebert kutsui elokuvaa "niin väkivaltaiseksi ja julmaksi, että monet ihmiset eivät pysty katsomaan sitä". Elokuvaa ollaan myös syytetty homofobiasta.

## Näyttelijät

## Lähteet

## Aiheesta muualla
* 
*
Malmö stadion

**Malmö stadion** on monikäyttöinen stadion Malmössä, Ruotsin Skånessa. Se rakennettiin vuoden 1958 jalkapallon maailmanmestaruuskilpailuja varten, ja se valmistui vuonna 1951. Koko stadionalueen suunnittelusta on vastannut arkkitehtitoimisto Jaenecke & Samuelson. Stadionille mahtuu noin 26&nbsp;500 katsojaa ja istumapaikkoja on 14&nbsp;000.

Stadionin katsojaennätys tapahtui vuoden 1958 jalkapallon MM-kisoissa, kun 30&nbsp;953 katsojaa seurasi stadionilla Argentiinan ja Saksan välistä ottelua. Jalkapallon MM-kilpailujen lisäksi stadionilla on järjestetty myös muun muassa vuoden 1992 jalkapallon Euroopan-mestaruuskilpailut. Stadion toimi kotiareenana jalkapallojoukkue Malmö FF:lle vuoteen 2008 saakka. Urheilutapahtumien lisäksi siellä järjestetään musiikkikonsertteja.

Vuonna 2009 Malmö Stadionin eteläpuolelle valmistui uusi, 24&nbsp;000 -paikkainen Swedbank Stadion.

## Aiheesta muualla

* Tietoa stadionista Malmön kaupungin sivuilla
Malmö isstadion

**Malmö isstadion** on sisäurheiluareena Ruotsin kolmanneksi suurimmassa kaupungissa Malmössä. Vuonna 1970 valmistuneella areenalla on noin 1&nbsp;000 seisomapaikkaa sekä 4&nbsp;750 istumapaikkaa. Se sijaitsee Malmön stadionalueella. Areenalla on järjestetty muun muassa vuoden 1992 Eurovision laulukilpailu ja vuoden 2004 taitoluistelun Euroopan-mestaruuskilpailut.

Malmö isstadion toimi jääkiekkojoukkue Malmö Redhawksin kotiareenana marraskuuhun 2008 saakka, jolloin sen korvasi Malmö Arena.

## Aiheesta muualla
* Malmö isstadion  Malmön kaupungin verkkosivuilla.
Kehä (geometria)

**Kehä** on geometriassa ympyrän reunaviiva eli piiri, joka sulkee ympyräkiekon sisäänsä. Kehän pisteet saadaan piirtämällä harpin kiinteällä säteellä rengas annetun ympyrän keskipisteen ympäri. Tasogeometrian määritelmä onkin, että kehä koostuu pisteistä, joiden etäisyys annetusta pisteestä on kaikilla sama.

Ympyrän suomalainen termi on kaksijakoinen: toisaalta se tarkoittaa ympyrää pyöreänä kiekkona ja toisaalta kehänä. Ympyräkiekolla on keskipiste ja kehä kiekon osina. Analyyttisessä geometriassa ympyrän yhtälö viittaa ainoastaan kehään, ja ympyräkiekkoon viitataan erikseen ja harvemmin. Kumpaa tapausta tarkoitetaan selviää asiayhteydestä.

## Kehän ominaisuuksia
### Pii
Ympyrän kehän pituutta on osattu laskea varsin kauan. Oleellista oli verrata kehän ympärysmittaa sen halkaisijaan, jolloin osamäärästä saadaan suhdeluku \pi. Piistä on ollut historian kuluessa käytössä erilaisia likiarvoja, joilla ympyrän kehään ja pinta-alaan liittyvät laskelmat on suoritettu. Yleensä riittää likiarvo \pi = 3,14159.

### Kehän pituus
Kehän pituus **p** saadaan
:p=2\pi r = \pi d,
kun ympyrän säde on **r** ja halkaisija **d**.

Kehä on pienin mahdollinen piiri, jolla voi ympäröidä annetun kokoisen pinta-alan.

### Kaareutuminen
Kehän kaarevuus on kaarevuussäteen käänteisluku. Mitä voimakkaamin kehä kaareutuu, sitä pienemmäksi sen säde tulee. Kaarevuuden \kappa ja kaarevuussäteen **R** välillä on voimassa 
:\kappa = \frac{1}{R}.

## Eri ulottuvuudet
Ympyrän kehä on kaksiulotteiseen avaruuteen piirretty kuvio. Yksiulotteinen vastine kehälle olisi lukusuoralla oleva pistejoukko, jonka etäisyys annetusta pisteestä on vakio. Lukusuoralla vain kaksi pistettä toteuttaa tämän ehdon. Kolmiulotteisessa avaruudessa eli tilassa kehän vastine on tyhjä pallokuori, koska kuoren pisteet sijaitsevat yhtä kaukana pallon keskipisteestä.

## Analyyttinen geometria

Kehän yhtälö on sama kuin ympyrän yhtälö johtuen analyyttisen geometrian nimityksestä. Koska etäisyyden tulee olla r, saadaan pisteeseen piirretyn ympyrän kehän yhtälöksi
:(x-x_0)^2+(y-y_0)^2 = r^2\,\!
Josta saadaan poistamalla sulut potensseista ympyrän yhtälön normaalimuoto:
:x^2+y^2+ax+by+c=0\,\! , jossa a, b, c  ja r ovat reaalilukuja.

## Etymologia
*Kehä* esiintyy suomen lähi- ja etäsukulaiskielissä ulkoasultaan melko samantapaisena, vaikka etäsukulaiskielissä sanan vanhahtava muoto (alkuperäinen **kečä*) on dominoi voimakkaammin. Sukulaiskielissä vastaava sana merkitsee kehän lisäksi myös *auringon kehä, päivä, rengas, vanne* ja *merran vanne*. Joka tapauksessa sanan ensimmäinen esiintyminen kirjoitetussa suomenkielisenä on Agricolan tekstissä.

## Katso myös
* Ympyrä
* Ympyrän keskipiste
* Ympyrän kaari

## Lähteet
Painin maailmanmestaruuskilpailut 1983

**Vuoden [[1983]] [[paini]]n [[painin maailmanmestaruuskilpailut|maailmanmestaruuskilpailut]]** järjestettiin 22. syyskuuta – 29. syyskuuta 1983 Kiovassa, Neuvostoliitossa. Kisoissa painittiin sekä kreikkalais-roomalaista painia että vapaapainia kymmenessä painoluokassa.

## Mitalistit
### Kreikkalais-roomalainen paini

### Vapaapaini

## Tilastot maittain
### Kreikkalais-roomalainen paini

### Vapaapaini

## Suomen edustajat
### Kreikkalais-roomalainen paini

### Vapaapaini

## Lähteet
* 
* FILA:n tietokanta

## Aiheesta muualla
* Ylen Elävä arkisto: Suomelle painin tuplakultaa Kiovassa
Denotaatio

**Denotaatio** on semiotiikassa, logiikassa ja kielitieteessä käytetty käsite, jolla tarkoitetaan *[[merkki|merkin]]* ensisijaista, ilmeistä tai pinnallista merkitystä ilman tulkitsijan antamia subjektiivisia lisämerkityksiä. Luonnollisessa verbaalissa kielessä *merkin* eli sanan tai sanonnan denotatiivinen merkitys on sen ilmeinen ja yleisesti hyväksytty kirjaimellinen yleismerkitys, joka useimmiten vastaa sanakirjoissa mainittua sanan pääasiallista merkitystä. Samaan tapaan esimerkiksi valokuvan tai esittävän kuvataiteen tapauksessa denotaatio on se, mitä kuvan tunnistetaan esittävän. Esimerkiksi taloa esittävän kuvan denotaatio on yksinkertaisesti talo, sen yleismerkityksessä.

Denotaation eräänlainen vastakohta on konnotaatio, jolla tarkoitetaan merkin toissijaisia tai ylimääräisiä merkityksiä, joita kuulija, katsoja tai lukija liittää omasta kokemuksestaan ja merkin käyttöyhteydestä siihen, mitä merkillä on denotatiivisesti ilmaistu. Toissijaiset merkitykset kietoutuvat usein vahvasti yhteen ilmeisen merkityksen kanssa, mutta voivat olla myös tuloksena väljemmistä assosiaatioista tai päättelyistä. Esimerkiksi kuva voi esittää *taloa*, mutta talo voi mieltyä katsojan mielessä  toissijaisesti *mummonmökiksi*. Samaan tapaan pullon etiketissä olevan pääkallon kuvan suora denotaatio on vain tuo ilmeinen pääkallo, mutta sen konnotaatioita voivat olla *myrkky*, *kuolema* tai kehotus *Älä juo!*.  Denotaatioon liitetyt konnotaatiot muodostuvat siten katsojan kohteeseen liittämien subjektiivisten tuntemusten sekä kulttuuristen arvojen pohjalta. 

Logiikassa ja semantiikassa parille denotaatio–konnotaatio on sukua pari *[[ekstensio]]–[[intensio]]*. Käsitteen ekstensio muodostuu niistä olioista, tapahtumista tai ilmiöistä, jotka kuuluvat sen alaan. Käsitteen intensio puolestaan sisältää kaikki siihen liittyvät *ominaisuudet*. Denotaatio on siis läheistä sukua käsitteen ekstensiolle ja konnotaatiot käsitteen intensiolle.

## Esimerkkejä

## Katso myös
*Konnotaatio

## Lähteet
*Merkityksen muodostuminen
*Chandler, Daniel (2002). Semiotics: The Basics. London: Routledge. 

## Aiheesta muualla
* Semiotics for Beginners 
* VirtuaLit Elements of Poetry
Sirpa Kukkonen

**Sirpa Eeva Annikki Kukkonen** (s. 7. joulukuuta 1958 Tervo) on suomalainen hiihtosuunnistuksen maailmanmestari.

Sirpa Kukkonen osallistui ensi kertaa hiihtosuunnistuksen MM-kisoihin vuonna 1982 Itävallan Aigenissa, jossa hän sai henkilökohtaisella matkalla pronssia ja viestissä Mirja Puhakan ja isosiskonsa Sinikka Kukkosen kanssa hopeaa. Lavaronen 1984 MM-kisoissa Sirpa Kukkonen oli mukana vain henkilökohtaisella matkalla ja sijoittui kuudenneksi. Batakin 1986 MM-kisoissa Kukkosella kulki vielä heikommin, mutta Kuopion 1988 kisoista hän sai kolme mitalia ja viestin avausosuuden suunnistajana vieläpä kultaisen.

Kukkonen edusti kotimaassa Suonenjoen Vasamaa, Lahden Suunnistajat -37:ää ja Lammin Säkiää. Henkilökohtaisen Suomen mestaruuden hän voitti kerran ja viestimestaruuden kolmasti.

## Saavutukset

* MM-kultaa viestissä 1988
* MM-hopeaa viestissä 1982
* MM-pronssia normaalimatkalla 1982, 1988, pikamatkalla 1988
* MM-kisojen henkilökohtaisella matkalla kuudes 1984, 19:s 1986
* SM-kultaa normaalimatkalla 1987
* SM-kultaa viestissä 1980–1982

## Lähteet
M/S Beachy Head

**M/S Beachy Head** () on englantilaisen Andrew Weir Ltd:n omistama rahtialus. Alus on rakennettu vuonna 2003 Flensburger Schiffsbau Ges. -nimisellä telakalla Flensburgissa, Saksassa. Kuollutta painoa aluksella on 13&nbsp;300 tonnia ja jääluokitus on 1A eli alus pystyy useimmissa jääolosuhteissa kulkemaan yksin. *Beachy Head* on rekisteröity Yhdistyneen kuningaskunnan lipun alle ja sen kotisatama on maan pääkaupunki Lontoo. Nykyisin Beachy Headilla operoi suomalainen rahtivarustamo Finnlines reitillä Helsinki-Århus

Beachy Headin sisaraluksia ovat M/S Hartland Point, M/S Eddystone, M/S Anvil Point, M/S Hurst Point ja M/S Longstone.

## Käyttöhistoria

17. huhtikuuta 2003 alus luovutettiin Andrew Weir Ltd:n omistukseen, joka rekisteröi aluksen Yhdistyneen kuningaskunnan lipun alle.  Kotisatamaksi tuli Lontoo. Tämän jälkeen Transfennica vuokrasi aluksen. 18. huhtikuuta *Beachy Head* aloitti liikennöinnin reitillä Lyypekki–Hanko–Paldiski. Kesäkuussa 2006 belgialainen Cobelfret vuokrasi aluksen. Heinäkuun alussa Beachy Head siirtyi Antwerpenin ja Göteborgin väliseen liikenteeseen. 5. heinäkuuta 2006 alus aikarahdattiin Stora Enson liikenteeseen reitille Kotka–Göteborg. Vuoden 2009 alusta alus siirtyi Finnlinesin liikenteeseen.

## Lähteet

## Aiheesta muualla
*Fakta om Fartyg – M/S Beachy Head
Painin maailmanmestaruuskilpailut 1986

**Vuoden [[1986]] [[paini]]n [[painin maailmanmestaruuskilpailut|maailmanmestaruuskilpailut]]** järjestettiin 19. lokakuuta – 26. lokakuuta 1986 Budapestissa, Unkarissa. Kisoissa painittiin sekä kreikkalais-roomalaista painia että vapaapainia kymmenessä painoluokassa.

## Mitalistit
### Kreikkalais-roomalainen paini

 
Kreikkalais-roomalaisen painin 82 kilon sarjan loppuottelussa molemmat painijat, Puolan Bogdan Daras ja Unkarin Tibor Komaromi, ajettiin matolta, ja samoin kävi myös pronssiottelun molemmille painijoille, Ruotsin Magnus Fredrikssonille ja Romanian Sorin Hertealle, joten loppuottelijoille jaettiin vain kaksi hopeista mitalia ja pronssiottelijat jäivät kokonaan ilman mitaleja. Seuraavana vuonna kansainvälisen painiliiton FILA:n kokouksessa päätöstä kuitenkin muutettiin ja maailmanmestaruus jaettiin painijoiden kesken.

### Vapaapaini

## Tilastot maittain
### Kreikkalais-roomalainen paini

### Vapaapaini

## Suomen edustajat
### Kreikkalais-roomalainen paini

### Vapaapaini

## Lähteet
* 
* FILA:n tietokanta
Toivo (fregatti)

**Fregatti** **Toivo** on suurin Oulussa rakennetuista purjelaivoista.

Fregatti (myöhemmin parkki) *Toivo* rakennettiin Toppilassa Kraakkulan veistämöllä vuosina 1869–1871 bostonilaisen William H. Varneyn piirustusten mukaan. Se rakennettiin puusta, ja pohja päällystettiin ensimmäisellä matkalla Englannissa kuparipeitteellä. *Toivo* laskettiin vesille 29. heinäkuuta 1871, ja neitsytmatkalleen Liverpooliin se lähti pari kuukautta vesillelaskun jälkeen kapteeninaan Henrik Wilhelm Snellman nuorempi.

Kauppahuone J. W. Snellman G:son omisti *Toivon* vuosina 1871–1888. Noina vuosina *Toivo* teki matkoja muun muassa Hongkongiin, Setúbaliin, Surabayaan, Rio de Janeiroon ja Philadelphiaan. Vuonna 1888, kun alus oli Cardiffissa, se myytiin norjalaiselle laivanvarustajalle. Vakuutusyhtiö Lloyd’sin rekisteristä se poistettiin vuonna 1895.

*Toivon* muistoksi on tehty Pohjois-Pohjanmaan museossa esillä oleva August Pullin rakentama pienoismalli. Tuiran kirkossa on Oulun Laivanpäällystöyhdistyksen naistoimikunnan 1990-luvun lopulla lahjoittama, Einari Sorosen rakentama *Toivo*-kirkkolaiva.

*Toivosta* on tehty alun perin pilkkaviisuksi tarkoitettu laulu, joka kertoo karrikoidussa muodossa *Toivon* seilauksista nuoren, 23-vuotiaan päällikkönsä H. W. Snellmanin (Wille-herra) johdolla.

## Lähteet

 

## Aiheesta muualla

*
*Skiftesvik, Joni: *Laiva Toivo, Oulu* (näytelmä). Oulun pääkirjaston Oulu-kokoelmat.
* Intialaisesta temppelistä Tampereen taidemuseoon kulkeutuivat ryöstetyt Buddhan kuvat, joiden arvoa ei rahalla voida määritellä, Seura, 28.04.1937, nro 17, s. 20, Kansalliskirjaston digitaaliset aineistot
Aulis Rosendahl

**Aulis Rosendahl** (23. huhtikuuta 1937 Vahviala – 26. joulukuuta 2004 Phuket, Thaimaa) oli suomalainen näyttelijä, joka esiintyi teatterissa sekä lukuisissa elokuvissa ja televisiosarjoissa. Rosendahl tunnettiin erityisesti komediallisista rooleistaan. 

## Elämä ja ura
Rosendahlin televisiorooleja oli muun muassa kunnanvaltuuston puheenjohtaja Isä Aurinkoinen Jussi Niilekselän ohjaamassa ja Seppo Vesiluoman kirjoittamassa TV-sarjassa *[[Hyvien ihmisten kylä]]* (1993). Hänen tunnetuimpia elokuvaroolejaan olivat manageri Timo Koivusalon elokuvassa *[[Kulkuri ja joutsen (elokuva)|Kulkuri ja joutsen]]* (1999) sekä isännöitsijän rooli Rauni Mollbergin epookki-elokuvassa *[[Ystävät, toverit]]* (1989). Rosendahl oli kiinnitettynä muun muassa Oulun kaupunginteatterissa sekä Tampereen teatterissa, jossa hän näytteli muun muassa yhtä pääosaa Mika Waltarin näytelmässä *[[Yövieras (näytelmä)|Yövieras]]*.

Viimeiset vuotensa Tampereella asunut Rosendahl kuoli Intian valtameren tsunamissa Thaimaan Phuketissa 26. joulukuuta 2004. Oulun kaupunki piti hänelle muistokonsertin 11. huhtikuuta 2005.

## Filmografia
### Elokuvat
**[[Aidankaatajat eli heidän jälkeensä vedenpaisumus|Aidankaatajat]]* (1982)
**[[Sininen imettäjä]]* (1985)
**[[Elämän vonkamies]]* (1986)
**[[Ystävät, toverit]]* (1990)
**[[Kulkuri ja joutsen (elokuva)|Kulkuri ja joutsen]]* (1999)

### Televisiosarjat ja -elokuvat
**[[Laahus (televisioelokuva)|Laahus]] (1965)
**Piirakat* (1967)
**Omat koirat purivat* (1974)
**Uudesti luotava maa* (1974)
**Isännät ja isäntien varjot* (1976)
**Tie* (1981)
**Jumala on kauneus* (1985)
**Viimeinen koukkaus* (1990)
*[[Fasaanit]]* (1990)
**[[Köyhät pojat]]* (1991)
**[[Hyvien ihmisten kylä]]* (1993)
**[[Elämän suola]]* (1996)
**[[Halleluja (televisiosarja)|Halleluja]]* (1998)
**[[Korpisen veljekset]]* (2002)

## Lähteet

## Aiheesta muualla
* 
*
Eternity II

**Eternity II** on eräänlainen palapeli, joka julkaistiin 27. heinäkuuta 2007. Pelin ensimmäisenä oikein ratkaisseelle luvattiin kahden miljoonan dollarin palkkio. Pelin on keksinyt Christopher Monckton. 

Peli on laadittu niin, että se on äärimmäisen vaikea ratkaista. Se muodostuu 256 neliönmuotoisesta palasta, jotka muodostavat 16×16 palan kokoisen neliön. Kussakin palassa on värillinen kuvio, jonka tulee sopia täysin viereisten palojen kuvioihin. Pelin sääntöjen mukaan rahapalkintoon oikeuttava ratkaisu tuli lähettää 31. joulukuuta 2008 mennessä, mutta kun kukaan ei ole onnistunut ratkaisemaan peliä siihen mennessä, aikaa jatkettiin vuoden 2010 loppuun. Kukaan ei kuitenkaan ollut saanut ratkaistua peliä siihenkään mennessä ja kahden miljoonan dollarin palkkio jäi lunastamatta.

## Katso myös
*Eternity (peli)

## Aiheesta muualla
Kennet Andersson

**Kennet Andersson** (s. 6. lokakuuta 1967 Eskilstuna, Ruotsi) on ruotsalainen entinen jalkapalloilija. 

Andersson pelasi ammattilaisena IFK Eskilstunassa, IFK Göteborgissa, KV Mechelenissa, IFK Norrköpingissa, OSC Lillessä, SM Caenissa, AS Barissa, Bologna FC:ssä, SS Laziossa ja Fenerbahçessa. Andersson pelasi vuosina 1990–2000 Ruotsin jalkapallomaajoukkueessa. Hän pelasi 83 maaottelua, joissa hän teki 31 maalia. Ammattilaisuraan kuului yksi Turkin ja yksi Ruotsin mestaruus. Lisäksi hän oli mukana voittamassa MM-pronssia vuonna 1994.

## Lähteet
Virkavapaus

**Virkavapaus** on tilanne, jossa virkamies saa vapautuksen omasta virastaan, yleensä hoitaakseen toista virkaa. Osa valtion viroista ja tehtävistä on määräaikaisia, ja tällaiseen tehtävään tai virkaan nimetty saa automaattisesti virkavapauden aiemmasta niin sanotusta taustavirastaan, johon hän voi halutessaan palata määräajan päätyttyä. 

Paluuta odottamaan jätetystä taustavirasta käytetään etenkin korkeiden virkojen ja poliitikkojen kohdalla leikillistä kielikuvaa *pakastevirka*.

## Lähteet
Pirkkalan Jalkapalloklubi

**Pirkkalan Jalkapalloklubi** (PJK) on vuonna 1993 perustettu pirkkalalainen jalkapallo- ja futsalseura. Miesten edustusjoukkue pelasi kaudella 2018 Nelosta ja naisten edustus naisten Kolmosessa. Futsalissa miesten edustusjoukkue pelasi Futsal-liigassa mutta tippui putoamiskarsinnan kautta Futsal Ykköseen kaudeksi 2019-2020. Seuralla on yhteensä yli 300 lisenssipelaajaa.PJK järjestää vuosittain Pirkkalan alakoulujen välisen jalkapalloturnauksen ja harrastajien puulaakiturnauksen.

Miesten kakkosjoukkue (PJK/2) pelaa Vitosessa. Lisäksi PJK:lla on 7–15-vuotiaiden juniorijoukkueet, tyttöjen ja poikien B-joukkueet ja KKI-35-ikämiesten joukkue. Futsalissa  PJK/2 pelaa Futsal-Kakkosessa ja B-poikien joukkue piirinsarjassa. Naisten joukkue pelaa Ykköstä.

PJK:n naisten joukkue nousi kaudella 2007 Kakkoseen häviämättä kertaakaan 24 ottelussa Kolmosessa, Nelosessa ja Errea Cupissa. Miesten futsaljoukkue pääsi kaudella 2007–08 Suomen cupin välieriin, joissa hävisi hallinneelle mestarille Golden Futsal Teamille. Kaudella 2007–2008 edustusjoukkue pelasi Kakkosessa Tampereen piirissä, mutta nousi Ykköseen FC Lynxin luovuttua sarjapaikasta.

PJK:n nimekkäin entinen pelaaja lienee Miki Sipiläinen, joka pelasi seurassa kaudella 2008.



## Futsal
PJK:n miesten edustusjoukkue pelaa Futsal-liigassa kaudella 2018-2019.  PJK nousi ensimmäistä kertaa historiassa pääsarjatasolle kaudeksi 2016-2017. PJK on sijoittunut molempina liiga-kausinaan sijalle 10., jääden täten ulos pudotuspeleistä mutta välttäen liiga-karsinnat.

### Pelaajat kaudella 2018-2019

* Kasper Kangas (MV) #1
* Erik Ojala (MV) #66
* Nico Suomalainen (MV) #12

* Toni Järvinen #6
* AP Mäkinen #7
* Tomi Tiira #9
* Ville Halme #14
* Lauri Lätti #15
* Timi Litmanen #16
* Matti Lindroos #20
* Miikka Mörö 22 (C)
* Kalle Strömberg #24
* Mikke Litmanen #42
* Harri Joki #55
* Valtteri Jaatinen #74

## Sarjahistoria 2000-luvulla

* 

## Lähteet
* PJK. Www.pjk.fi.
* Suomen Palloliitto. Www.palloliitto.fi.

### Viitteet

## Aiheesta muualla
* Seuran kotisivut
Pentti Louko

**Pentti Louko** (27. syyskuuta 1928 Vahviala – 22. tammikuuta 1998) oli suomalainen näyttelijä.

Louko näytteli sivuosia muun muassa Olli Soinion (*[[Raatimies Silvesterin sairaus]]* 1989, *[[Kadunlakaisijat]]* 1991, *[[Yötuuli]]*, tv, 1992) Rauni Mollbergin (*[[Ystävät, toverit]]* 1989), Matti Ijäksen (*[[Kastematojen aika]]* 1985, *[[Räpsy ja Dolly eli Pariisi odottaa]]*, 1990) sekä Matti Kuortin (*[[Kiljusen herrasväen uudet seikkailut]]* 1990) elokuvissa. Pentti Louko on haudattu Honkanummen hautausmaalle.

## Filmografia
* *[[Oman itsensä herra]]*, 1972, televisioteatteri – Erkki, ruotsinopettaja
* *[[Uudesti luotava maa]]*, 1974, televisioteatteri – vanha Ontronen
* *[[Tulipää]]*, 1980 – kreikkalaiskatolinen pappi
* *[[Kaikenlaisia karkulaisia]]*, 1981 – Paavoa kuulusteleva poliisi
* *[[Kastematojen aika]]*, 1985, lyhyt televisioelokuva – yömajan ukko
* *[[Raatimies Silvesterin sairaus]]*, 1989, lyhyt televisioelokuva – yövartija
* *[[Mies pimeästä]]*, 1989, lyhyt televisioelokuva – Messenius
* *[[Ystävät, toverit]]*, 1990 – kokki
* *[[Vihreäreppuinen mies]]*, 1990, lyhyt televisioelokuva – siviilipukuinen
* *[[Räpsy & Dolly eli Pariisi odottaa]]*, 1990 – kantajengin jäsen
* *[[Kiljusen herrasväen uudet seikkailut]]*, 1990 – vahtimestari
* *[[Kuutamosonaatti 2: Kadunlakaisijat]]*, 1991 – konduktööri
* *[[Yötuuli]]*, 1992, televisioelokuva – mies huoltoasemalla 
* *[[Ryöväri]]*, 1992, lyhytelokuva
* *[[Skin Deep]]*, lyhytelokuva, 1997 – Mooses

## Lähteet
* Pentti Louko Elonet.
* Pentti Louko IMDb.
M/S Longstone

**M/S Longstone** () on englantilaisen Andrew Weir Ltd:n omistama rahtialus. Alus on rakennettu vuonna 2003 Flensburger Schiffsbau Ges. -nimisellä telakalla Flensburgissa, Saksassa. Kuollutta painoa aluksella on 13&nbsp;300 tonnia ja jääluokitus on 1A eli alus pystyy useimmissa jääolosuhteissa kulkemaan yksin. *Longstone* on rekisteröity Yhdistyneen kuningaskunnan lipun alle ja sen kotisatama on maan pääkaupunki Lontoo.

Longstonen sisaraluksia ovat M/S Hurst Point, M/S Eddystone, M/S Beachy Head, M/S Anvil Point ja M/S Hartland Point.

## Käyttöhistoria

8. marraskuuta 2002 alus laskettiin vesille. 6. helmikuuta 2003 alus luovutettiin Andrew Weir Ltd:n omistukseen, joka rekisteröi aluksen Yhdistyneen kuningaskunnan lipun alle. Kotisatamaksi tuli Lontoo. Maaliskuun lopulla Transfennica vuokrasi aluksen liikenteeseensa reitille Lyypekki–Hanko–Paldiski. Vuoden 2009 alussa alus siirtyi Finnlinesin liikenteeseen.

## Lähteet

## Aiheesta muualla
*Fakta om Fartyg – M/S Longstone
Painin maailmanmestaruuskilpailut 1989

**Vuoden [[1989]] [[paini]]n [[painin maailmanmestaruuskilpailut|maailmanmestaruuskilpailut]]** järjestettiin 24. elokuuta – 3. syyskuuta 1989 Martignyssa, Sveitsissä. Kisoissa painittiin kreikkalais-roomalaista painia ja vapaapainia kymmenessä painoluokassa sekä naispainia yhdeksässä painoluokassa.

## Mitalistit
### Kreikkalais-roomalainen paini

### Vapaapaini

### Naispaini

## Tilastot maittain

### Kreikkalais-roomalainen paini

### Vapaapaini

### Naispaini

## Suomen edustajat
### Kreikkalais-roomalainen paini

### Vapaapaini

## Lähteet
* 
* FILA:n tietokanta
Kemin kulttuurikeskus

**Kemin kulttuurikeskus** on Sauvosaaren kaupunginosassa sijaitseva kulttuuritalo. Kulttuurikeskuksessa sijaitsevat Kemin kaupunginteatterin, kaupungin pääkirjaston, Kemin taidemuseon, Kivalo-opiston sekä musiikkiopiston tilat. Rakennuksessa oli myös Kemi-Tornion ammattikorkeakoulun tiloja vuoden 2007 loppuun asti. Vuonna 2008 kauppaopisto muutti rakennuksesta. Vuodesta 2009 tiloissa on toiminut Meri-Lapin musiikkiopisto. Kulttuurikeskuksessa on myös auditorio kokouksia ja puhetilaisuuksia varten. 

Kulttuurikeskuksen rakennus rakennettiin kolmessa vaiheessa. Vuonna 1977 valmistuivat arkkitehti Jan Söderlundin suunnitelmana taidemuseon, työväenopiston ja kauppaoppilaitoksen tilat. Vuonna 1980 valmistuivat kaupunginteatteri sekä kauppaoppilaitoksen voimistelusali, ja lopulta vuonna 1990 saatiin tilat pääkirjastolle, auditoriolle sekä isommat tilat taidemuseolle.  Vuosina 2012–2013 toteutettiin suuri remontti, jolloin nykyisen kirjaston tiloja pienennettiin ja vapautuvista tiloista tehtiin tilat Kemin historialliselle museolle, joka siirtyi kulttuurikeskukseen vuonna 2015.

Kulttuurikeskuksen tulevaisuuden arvioimiseksi on esimerkiksi keväällä 2019 tehty kustannuslaskelma kulttuurikeskuksen korjaustarpeista, jossa on verrattu koko rakennuksen peruskorjaamisen, osittaisen peruskorjaamisen ja purkamisen, uudisosan rakentamisen sekä kokonaan uuden kulttuurikeskuksen rakentamista. Marraskuussa 2020 Kemin kaupunki viesti hahmotelmastaan Kemin pohjoiseen keskuksen alueeksi, jonne rakennetaisiin kaupungin uusi kulttuuritalo. Vuosina 1977, 1980 ja 1990 valmistuneesta kulttuurikeskuksesta on suunniteltu purettavan ainakin kaksi sen vanhinta, korjauskelvottomaksi arvioitua osaa. 
 
Vuonna 2014 kulttuurikeskuksen ulkoseinälle asennettiin Berliinin taideakatemian opiskelijoiden suunnittelema valotaideteos Pendulium.

## Kirjasto

Kulttuurikeskuksessa toimii myös Kemin kaupunginkirjasto. Lisäksi kirjastolla on kirjastoauto ja sivukirjasto Veitsiluodossa.

## Kemin taidemuseo

Kemin taidemuseo on Pohjois-Suomen vanhin taidemuseo. Se on aluetaidemuseo, jossa on esillä erityisesti Lapin kuvataidetta, minkä lisäksi museossa järjestetään kansainvälisiä näyttelyitä. Museon kokoelma sai alkunsa Ape Rantaniemen lahjoittamasta kokoelmasta vuonna 1947.

## Lähteet

## Aiheesta muualla
* Kemin kulttuurikeskuksen sivut
Raid over Moscow

**Raid over Moscow** on Access Softwaren kehittämä videopeli Atarin 8-bittisille tietokoneille sekä Commodore 64-, Amstrad CPC-, ZX Spectrum- ja Apple II -alustoille. Peli julkaistiin kylmän sodan aikaan vuonna 1985, ja sen aiheena oli suurvaltojen välinen konflikti.

Suomessa *Raid over Moscow* aiheutti kohua kansanedustaja Ensio Laineen (skdl) tehtyä kirjallisen kysymyksen pelin soveliaisuudesta julkiseen levitykseen. Laineen ja muiden kyselyn allekirjoittaneiden mielestä peli vahingoitti ”naapuriystävyyttä ja lasten rauhankasvatustavoitteita”. Käyty keskustelu oli ensimmäinen tietokonepelistä noussut poliittinen kohu Suomessa. Saamansa julkisuuden ansiosta peli nousi myyntitilastojen kärkeen ja pysyi siellä syksyyn 1985 saakka.

Ulkoministeriön salaisten muistioiden julkistamisen myötä on selvinnyt, että Neuvostoliitto pyrki diplomaattiensa välityksellä vaikuttamaan Suomen hallitukseen pelin kieltämiseksi. Se uhkasi kiinnittää asiaan myös vakavaa virallista huomiota, mikäli pelin mainostaminen ja myynti Suomessa jatkuisi. Tulkinnan mukaan peli oli sotapropagandaa avaruussodan puolesta. Aihe oli vuonna 1985 ajankohtainen Yhdysvaltain Tähtien sota -projektin takia. Neuvostoliiton suurlähetystön lähetystöneuvos Josif Kosatshevin mukaan pelistä *[[Mikrobitti|MikroBitti]]*-lehdessä julkaistu myönteinen arvio oli ”yksi räikeimpiä Neuvostoliiton vastaisia provokaatioita” sodanjälkeisessä Suomessa.

## Lähteet

## Aiheesta muualla
* 
*
* Ylen Elävä arkisto: Raid over Moscow -peli sai Suomessa aikaan poliittisen kriisin
* Raid over Moscow Sinclar Infoseek -sivustolla
Heli Takala

**Heli Takala** (22. huhtikuuta 1970 Jyväskylä – 2. elokuuta 1998 Helsinki) oli suomalainen näyttelijä. Hän kuoli sairauteen 28-vuotiaana.

Takala kirjoitti ylioppilaaksi Joensuun lyseosta 1989. Hän valmistui teatterikorkeakoulusta 1997 teatteritaiteen maisteriksi ja opiskeli teatterikouluaikana Pariisissa 1995-96 Conservatoire National Superior d'Art Dramatique'ssa. 

Takala kuului Q-teatteriin sen perustamisesta lähtien. Siellä hän näytteli Hamletin Ofeliaa ja muita merkittäviä rooleja. 

Takala näytteli muun muassa elokuvissa *[[Vaiennut kylä]]* (1997) ja *[[Eros ja Psykhe]]* (1998).

## Lähteet

## Aiheesta muualla
*
*
Selkupit

**Selkupit** eli ostjakkisamojedit on Venäjällä Siperiassa asuva samojedien ja Obin altaan aiemman väestön sulautumakansa. He puhuvat uralilaisiin kieliin kuuluvaa selkupin kieltä. Selkuppeja asuu Tomskin alueella, Krasnojarskin aluepiirissa, Jamalin Nenetsiassa ja Nenetsiassa. Selkkupeja on yhteensä muutama tuhat, joista puolet käyttää äidinkielenään selkuppia. Selkuppien pääelinkeino on lähellä asuvien itäisten hantien tavoin oravanmetsästys, mutta myös ketunmetsästystä ja kalastusta harjoitetaan.

Samojedit saapuivat ensimmäisellä vuosituhannella Sajanvuorilta. Joitain selkuppeja asui 1700-luvulla Taz- ja Turuhanjoella. Selkuppien geeneissä on eniten Y-kromosomin haplotyyppiä Q Aasiassa. Vielä enemmän tyyppiä Q on intiaaneilla.

Selkuppien kansalliseepos on nimeltään Itje ja se on julkaistu vuonna 1913. Vuonna 2004 Jarmo Alatalo julkaisi pääasiassa Kai Donnerin aineistoihin perustuvan selkupin sanakirjan.

## Tunnettuja selkuppeja
* Darja Anatoljevna Jegereva, ilmasto- ja ihmisoikeusaktivisti
## Lähteet
### Kirjallisuutta

*

### Viitteet
Dragon Ball Z: Bojack Unbound

**Dragon Ball Z: Bojack Unbound** on yhdeksäs anime- ja mangasarja Dragon Ball Z:aan liittyvä elokuva.

## Tarina

Tarina sijoittuu Cell-saagan jälkeisiin tapahtumiin. Aiemmin Son Goku pelasti Maan Cellin itsetuhoräjäytykseltä. Hän siirsi itsensä ja Cellin Kaiôn-planeetalle ennen Cellin räjähdystä. Planeetan sisältä tulee todella vahva Galaksien piraattisoturi Bojack joukkionsa kanssa. Bojack ja hänen apulaisensa voittavat helposti muiden muassa Trunksin, Vegetan ja Piccolon.
 
Heidän jälkeensä vastaantulee Gohan, joka pärjää Bojackia vastaan hyvin, kunnes tämä ottaa hänet "syleilyynsä". Bojack yrittää rutistaa Gohanin, mutta Kaioon-planeetalla lasipallosta tilannetta seuraava Goku, raivostuu niin, että teleporttaa itsensä Bojackin lähelle ja lyö tätä, jolloin Gohan putoaa. Goku ottaa Gohanin kiinni, laittaa hänet turvallisesti maahan ja kertoo, että tämän pitäisi käyttää kaikki voimavaransa Bojackia vastaan. Tämän jälkeen Goku siirtyy takaisin Kaiôn-planeetalle. Gohan muuntautuu supersaiyalaistentoisen asteen muotoon ja voittaa sitten Bojackin lyömällä ensin tämän vatsan läpi. Sitten Bojack hyökkää energia-ammuksellaan ja Gohan ampuu kamehamehalla tätä takaisin.

## Rooleissa
### Japaninkielinen ääninäyttely

## Lähteet
* Dragon Ball Z Network
* Internet Movie Database
Dead Zone

**Dead Zone** voi viitata muun muassa seuraaviin:

* Kosketus (*The Dead Zone*), Stephen Kingin kirjoittama romaani vuodelta 1979
* Viimeinen yhteys: The Dead Zone (*The Dead Zone*), David Cronenbergin ohjaama, Kingin romaaniin perustuva elokuva vuodelta 1983
* Dead Zone (*The Dead Zone*), Kingin romaaniin perustuva televisiosarja vuosilta 2002–2007
* Dead Zone, videopeli vuodelta 1986
* Dragon Ball Z: Dead Zone, anime-elokuva vuodelta 1989
M/S Caroline Russ

**M/S Caroline Russ** () on saksalaisen Ernst Russin omistama ro-ro-rahtialus . Alus on rakennettu vuonna 1999 J.J. Sietaksen telakalla Hampurissa, Saksassa. Kuollutta painoa aluksella on 7&nbsp;438 tonnia ja jääluokitus on 1A Super eli alus pystyy useimmissa jääolosuhteissa kulkemaan yksin. *Caroline Russ* on rekisteröity Antigua ja Barbudan lipun alle. Nykyisin Caroline Russilla liikennöi Transfennica.

Caroline Russin sisaraluksia ovat M/S Seagard, M/S Elisabeth Russ, M/S Friedrich Russ, M/S Mistral, M/S Pauline Russ ja M/S Miranda.

## Käyttöhistoria

26. kesäkuuta 1999 alus kastettiin ja 30. kesäkuuta se luovutettiin Ernst Russille. 12. heinäkuuta alus aikarahdattiin eli vuokrattiin Transfennican liikenteeseen reitille Hamina–Tilbury–Antwerpen.

## Lähteet

## Aiheesta muualla

*Fakta om Fartyg – M/S Caroline Russ
Maria Aro

**Maria Rosalina Aro** (8. huhtikuuta 1942 Helsinki – 9. huhtikuuta 2024 Tampere) oli suomalainen näyttelijä. 

## Elämä
Jo neljävuotiaana näytellyt Aro oli yksi Tampereen Työväen Teatterin monivuotisista näyttelijöistä vuodesta 1998 alkaen. Sitä ennen hän oli mukana monissa Raivoisat Ruusut -ryhmän tuotannoissa ja 1960-luvulla Suomen Kansallisteatterissa.

Aro näytteli myös useissa televisiosarjoissa. Näitä ovat muun muassa Jussi Niilekselän ohjaama ja Anna-Leena Härkösen esikoisromaanin pohjalta dramatisoima *[[Häräntappoase (vuoden 1989 televisiosarja)|Häräntappoase]]* (1989) ja Jukka Mäkisen ohjaama *[[Hiljaista on]]* (2003) sekä Neil Hardwickin ohjaamat ja käsikirjoittamat *[[Reinikainen]]* (1982) ja *[[Sisko ja sen veli]]* (1985). Hänellä oli myös pieni osa Pekka Lepikön ohjaamassa ja käsikirjoittamassa menestyskomediassa *[[Kyllä isä osaa]]* (1994).

Televisiosarjojen lisäksi Aro näytteli myös elokuvissa. Näitä ovat roolit Ralf Långbackan elokuvassa *[[Herra Puntila ja hänen renkinsä Matti]]* (1979) sekä Matti Ijäksen elokuvassa *[[Sokkotanssi]]* (1999). ''Lehmän vuosi'' -sarjassa Aro nähdään Sirkka Takalan roolissa.

Aro oli naimisissa näyttelijä-ohjaaja ja käsikirjoittaja Tapio Parkkisen kanssa. Aron vanhemmat olivat teatterinjohtaja Matti Aro ja näyttelijä-ohjaaja Impi Aro.

Arolle myönnettiin vuonna 1993 Suomen Teatterijärjestöjen Keskusliiton kultainen ansiomerkki. Hänelle myönnettiin myös Suomen Näyttelijäliiton kultainen taiteilijamerkki.

Aro on haudattu Hietaniemen hautausmaalle Helsinkiin.

## Lähteet